hotchpotch/miracl-hf-unified huggingface dataset:
সোয়াত জেলা
সোয়াত (পশতু/উর্দু: ) হচ্ছে পাকিস্তানের খাইবার পাখতুনখোয়া প্রদেশের একটি নদীর উপত্যকা এবং প্রশাসনিক জেলা। এটি সোয়াত নদীর উপরের উপত্যকা হিসেবে হিন্দুকুশ পর্বতমালা পরিসীমা পর্যন্ত বৃদ্ধি পেয়েছে। সোয়াত এর রাজধানী হলো সাইদু শরীফ, কিন্তু সোয়াতের প্রধান শহর মিংওড়া। এটি ১৯৬৯ সাল পর্যন্ত সোয়াতের ইউসাফজাই রাজ্যের একটি রাজকীয় রাষ্ট্র ছিল; যখন এটি দীর এবং চিত্রল রাজ্যের সাথে একত্রিত করা হয় এবং খাইবার পাখতুনখোয়া এর অংশ তৈরি হয়। ২০১৭ সালের আদমশুমারি অনুযায়ী সোয়াতের জনসংখ্যার ২,৩০৯,৫৭০ জন। সোয়াত খাইবার পাখতুনখোয়ার তৃতীয় বৃহত্তম জেলা।
৫২ টি হ্রদ, উচ্চ পর্বত, সবুজ ঘাস, এবং পরিচ্ছন্ন হ্রদ রয়েছে যেটি পর্যটকদের সাথে খুব জনপ্রিয় একটি এলাকা হিসেবে মর্যাদা পেয়েছে। রানী দ্বিতীয় এলিজাবেথ ইউসাফজাই রাজ্যে ভ্রমনের সময় তিনি সোয়াতকে "পূর্ব সুইজারল্যান্ড" বলে অভিহিত করেন। সোয়াত চিত্রল, উপরে দির এবং পশ্চিমে নিম্ন দির, উত্তর কোহিশানে গিলগিট-বালতিস্তান, বুনার এবং পূর্ব ও দক্ষিণপূর্বের সাংগা দ্বারা পরিবেষ্টিত। বুনারের দক্ষিণ তহসিলকে ১৯৯১ সালে একটি পৃথক জেলা হিসেবে মর্যাদা লাভ করে। সোয়াতে বেশিরভাগই পশতু ও গুজর এবং কোহিস্তান সম্প্রদায়ের মানুষ বসবাস করে থাকে। উপত্যকাটির প্রধান ভাষা মূলত পশতু, এছাড়াও সোয়াতের কোহিস্তান অঞ্চলে কিছু তুর্কি ও কালামি কোহিশিয়ান ভাষাভাষী সম্প্রদায়ের লোকও রয়েছে।
সোয়াত নামটি সুভস্তু থেকে এসেছে যেটি প্রাচীনকালে সোয়াত নদীর উপর ভিত্তি করে দাড়িয়ে ছিল। সুভস্তু নদীকে ঋগ্বেদ নামে উল্লেখ করা হয়। সম্ভবত এটিকে সোয়াত নদীটির অগ্রদূত বলে মনে করা হয়।
সোয়াত জেলাটি দুই হাজার বছরেরও বেশি সময় ধরে প্রতিষ্ঠিত। প্রাথমিকভাবে সুপ্রতিষ্ঠিত নগর হিসেবে জনসাধারদের জন্য বসতি স্থাপন করা হয়। ৩২৭ খ্রিষ্টপূর্বাব্দে, আলেকজান্ডার দ্যা গ্রেট ওরিগ্রাম ও বারিকোটের উদ্দেশ্যে যাত্রা শুরু করেছিলেন এবং সেখানে তাদের যুদ্ধক্ষেত্রে ঝাপিয়ে পড়েছিলেন। গ্রিক গনিকতকরা এই শহরগুলিকে ওরা এবং বাজিরা হিসাবে চিহ্নিত করেছেন। দ্বিতীয় শতাব্দীর খ্রিস্টপূর্বের কাছাকাছি সময়ে, এলাকাটি বৌদ্ধরা দখল করে নিয়েছিলেন যারা শান্তির জন্য অনুরাগী ছিলেন এবং জমিতে শান্তি অধিষ্ঠিত করার জন্য বদ্ধপরিকর ছিলেন। ভাস্কর্য এবং স্থপতি নির্মানে তাদের দক্ষতার অনেক প্রমান পাওয়া যায়। পরবর্তীতে কয়েকজন দিলজাক কুনারের সুলতানদের পাশের এলাকায় প্রবেশ করেন এবং তাদের গোষ্ঠীটিকে সোয়াতি হিসাবে আখ্যায়িত করেছিলেন। সোয়াতের বর্তমান পরিবারের প্রবর্তক ছিলেন মুসলিম সাধু আখন্দ আব্দুল গফুর, সাধারণত তিনি সাইদুর রহমান নামেই সুপরিচিত। তিনি একজন ধার্মিক মানুষ ছিলেন এবং মানুষ তাকে শ্রদ্ধা করে "আখন্দ সাহেব" বলেই ডাকতেন।
ফেংহুওশান টানেল
ফেংহুওশান টানেল () বিশ্বের সর্বোচ্চ রেলওয়ে টানেল । এটি ১,৩৩৮ মিটার (৪,৩৯০ ফুট) দীর্ঘ এবং সমুদ্রপৃষ্ঠ থেকে ৪,৯০৫ মিটার (১৬,০৯৩ ফুট) উচুতে দাঁড়িয়ে আছে। এটি ছিংহাই–তিব্বত রেলওয়ের অংশ, যা ছিংহাই এবং তিব্বতকে সংযুক্ত করেছে এবং এটি ২০০৬ সালে সম্পন্ন হয়েছে।
এই টানেলটি পশ্চিমে অবস্থিত, জেডোই জেলা এবং ছিংহাই (কুনলুন ও টাঙ্গুলা পর্বতমালার মধ্যবর্তী হোহ শিল পর্বতমালার পূর্ব প্রান্তে) এর মধ্যে অবস্থিত। 
"ফেংহুওশান" হচ্ছে একটি চীনা শব্দ যার অর্থ "বায়ু আগ্নেয়গিরি"।
গান্দযাসার উপাসনালয়
গান্দযাসার উপাসনালয় () হলো নাগরনো-কারাবাখ প্রজাতন্ত্রের মারদাকার্ত জেলায় অবস্থিত একটি ১০-১৩ শতকের একটি আর্মেনিয়ান উপাসনালয়। গান্দযাসার দিয়ে বোঝায়- গুপ্তধনের পর্বত বা আর্মেনিয়ার পর্বতের গুপ্তধন।   এই উপাসনালয়ের ধ্বংসাবশেষকে মনে করা হয় সেন্ট জন বাপ্টিস্ট এবং তাঁর পিতা সেন্ট যাকারিয়াহ্‌ এর সাথে সম্পর্কিত।
বর্তমানে উক্ত স্থানটি আর্তসাখ এর আর্চবিশপের আসন যাকে আর্মেনিয়ান এপস্টোলিক চার্চ এর মাদার সি অব হলি এচমিয়াদযিন দ্বারা কর্তৃক নিযুক্ত করা হয়।
গান্দযাসারের উপাসনালয়টি সর্বপ্রথম ১০ শতকে উল্লেখিত হয়। সেন্ট জন বাপ্টিস্ট এর গান্দযাসারের ক্যাথেড্রালটির নির্মাণ কাজ ১২১৬ সালে শুরু করা হয়। খাছেন এর আর্মেনিয়ান রাজপুত্র- হাসান-জালাল দৌলা এর পৃষ্ঠপোষকতায় এর নির্মাণ কাজ আরম্ভ হয় এবং ১২৩৮ সালে শেষ হয় এবং ১২৪০ সালের ২২ জুলাই একে পবিত্র করা হয়।
১৪ শতকে, আর্মেনিয়ান রাজ্য সিলিসিয়া এর পতনের পর, ( সিস ক্যাথোলিকোসেট এর প্রভাবে এবং এখমাদযিন এ ক্যাথোলিকোসেটের পুনঃপ্রতিষ্ঠার ফলশ্রুতিতে) আর্তসাখ এ  একটি স্থানীয় ক্যাথোলিকোসেট এর প্রকাশ ঘটে।গান্দযাসার উপাসনালয়টি পরিণত হয় আঘভাঙ্ক এর  ক্যাথোলকোসেটের হেডকোয়ার্টারে যা গান্দযাসারের পবিত্র দৃষ্টি নামেও পরিচিত। আদালিয়ান মনে করেন এর ভিত্তি প্রাচীন বিশপের খোঁজে প্রতিষ্ঠিত হয়েছে। বিশপ হলো কেন্দ্রীয় পোপ এর সাথে যোগাযোগ রক্ষা এবং কোনো অঞ্চলের নীতিগত ভারসাম্য রক্ষা করার একটি যাজকীয় স্বায়ত্ত্বশাসন পদ। এছাড়াও মনে করা হয় এটি বিদেশি ইসলামিক শাসন কর্তৃক তৈরী আর্মেনিয়ার একটি স্থানীয় শৈলী যা সেসময়কার মানুষের ধর্ম পালনের জন্য সংরক্ষণ করা হয় পাশাপাশি সেসময়য়ের ধর্মীয় প্রশাসনের একটি আভাস ফুটিয়ে ধরে এই নির্মাণ। ১৬ শতকে এটি এখমিয়াদযিন ক্যাথোলিকসেটের অধীনে চলে আসে। এর অনেক ক্যাথোলিক সদস্যই হাসান-জালাল দৌলা'র রাজবংশের সদস্য ছিলেন।
ভবনটি উঁচু দেয়াল দিলে সংরক্ষিত। এই ভবনের মধ্যে সেন্ট জোসেফের ক্যাথেড্রাল ( আর্মেনিয়ানঃ Սուրբ Յովհաննու Մկրտիչ եկեղեցի) ১২১৬ থেকে ১২৩৮ সালের মধ্যে প্রতিষ্ঠিত হয়।  এর গম্বুজের ঢাকনা একধরনের সূক্ষ প্রোথিত মূর্তির ন্যায় যা ক্রুসিফিকেশন, আদম এবং ইভ এবং দুই মন্ত্রী খোদা'র কাছে গীর্জার প্রতিরূপ ধরে আছে এরূপ দৃশ্যকে বর্ণনা করে। উক্ত সূক্ষ মূর্তিকে আঘতামার এর সাথে তুলনীয় এবং কিছু চারু ইতিহাসবিদ একে আর্মেনিয়ার স্থাপনা শৈলীর একটি মাস্টারপিস হিসেবে বিবেচনা করেন।  এনাটলি এল. ইয়াকোবসন, একজন মধ্যযুগীয় বিশিষ্ট সোভিয়েত ইতিহাসবিদ গান্দযাসারকে এভাবে বর্ণনা করেনঃ "স্থাপনা শৈলীর মুক্তা... এটি মধ্যযুগীয় স্থাপনা শৈলীর একটি স্মৃতিস্তম্ভ এবং স্মারক ভাস্কর্য, যা ১৩ শতকের আর্মেনিয়ান নির্মাণশৈলীর এনসাইক্লোপিডিয়া হওয়ার দাবী রাখে।"
১৩ শতকে মধ্যবর্তী সময়ে প্রতিষ্ঠিত অন্য দুইটি আর্মেনিয়ান উপাসনালয়ঃ হোভহান্নাভাঙ্ক উপাসনালয় এবং হারিছাভাঙ্ক উপাসনালয়ের পাশাপাশি  গান্দযাসার ক্যাথেড্রাল গীর্জাও অনেক স্থাপনা শৈলী ধারণ করে।
নির্বাসনে স্বাধীনতা (আত্মজীবনী)
নির্বাসনে স্বাধীনতা: দালাই লামার আত্মজীবনী () যা ১৯৯১ সালে মুক্তিপ্রাপ্ত ১৪শ দালাই লামার দ্বিতীয় আত্মজীবনী। দালাই লামার প্রথম আত্মজীবনী, "আমার ভূমি এবং আমার জনগণ" (My Land and My People), ১৯৬২ সালে প্রকাশিত হয়েছিল, তিনি নিজেকে ভারতে পুনঃপ্রতিষ্ঠিত করার কয়েক বছর পর, এবং তিনি একজন আন্তর্জাতিক তারকা হয়ে ওঠার আগে। ১৯৯৭ সালে "কুন্দুন"চলচ্চিত্রের মুক্তির সময়ে তিনি উভয় আত্মজীবনীকে প্রামাণিক হিসেবে আখ্যায়িত করেন এবং "আমার ভূমি এবং আমার জনগণ" পুনঃপ্রকাশ করার জন্য অভিনন্দন জানান।
বইয়ের শুরুতেই দালাই লামা ব্যাখ্যা করেন যে তিনি তিব্বতের ইতিহাস সম্পর্কে "চীনা দাবি ও ভুল তথ্যের পাল্টা জবাব" হিসেবে বইটি লিখেছিলেন। "নির্বাসনে স্বাধীনতা" শিরোনাম দ্বারা তিনি যে স্বাধীনতার কথা বুঝান, তা আসলে ভারত তাকে যে প্রস্তাব দেয় সেটা।
দ্বিতীয় আত্মজীবনীর ধারণাটি আলেকজান্ডার নর্মান নামের একজন ব্রিটিশ সাংবাদিকের কাছ থেকে এসেছিল, যিনি ১৯৮০ সালে, "কোন এক সময় কয়েক ঘন্টা" দালাই লামার সাথে বসেন এবং তার কথা ধারণ করেন এবং পাণ্ডুলিপি আকারে বইটি লিখেন।
বইটিতে দালাই লামার "ক্ষুদ্র কৃষক পরিবারে জন্ম নেয়া" থেকে শুরু করে, দালাই লামা হিসাবে নির্বাচিত হওয়া, গণপ্রজাতন্ত্রী চীনের সঙ্গে তীব্র সম্পর্কের কথা (যার মধ্যে তিনি অনেক অত্যাচারের কথা দাবি করেন) এবং পরবর্তী সময়ে ভারতে বাকি জীবন কাটানো নিয়ে আত্মজীবনী শুরু করেন। বইটিতে "তিব্বতী বৌদ্ধধর্ম এবং পাশ্চাত্য দেশ সমূহের বৈজ্ঞানিক পদ্ধতি উভয়ের মধ্যে সাংস্কৃতিক পার্থক্য রয়েছে" বলে স্বীকার করা হয়, তবে ধর্মীয় বিষয়বস্তু কম থাকার জন্য পশ্চিমা দেশে আত্মজীবনীমূলক এই বইটির সমালোচনা করা হয়েছে।
এই আত্মজীবনীটিতে তিব্বত স্বাধীনতা আন্দোলনে সমর্থনের জন্য মার্কিন যুক্তরাষ্ট্রের সেন্ট্রাল ইন্টেলিজেন্স এজেন্সির (সিআইএ) সমালোচনা করা হয়, "কারণ তারা (সিআইএ) শুধু তিব্বতের স্বাধীনতা সম্পর্কে গুরুত্বের সাথে কাজ করছে না, বরং তারা বিশ্বব্যাপী সব কমিউনিস্ট সরকারদের অস্থিতিশীল করার প্রচেষ্টা হিসেবে এই আন্দোলনে অংশ নিয়েছে"।
"নির্বাসনে স্বাধীনতা" ১৯৮৯-এর কমিউনিজম বিরোধী বিপ্লবের সময়ে মুক্তি পায় এবং দালাই লামা ১৯৮৯ সালে শান্তিতে নোবেল পুরস্কার বিজয়ী হন। একটি পর্যালোচনাতে, রেমবার্ট উইকল্যান্ড বইটিকে "একটি রাজনৈতিক বই" এবং "স্বাধীনতার আহ্বান" নামে অভিহিত করেন।
গেনরিখ আলতশুলার
Genrikh Saulovich Altshuller (Ге́нрих Сау́лович Альтшу́ллер, ) (জন্ম- তাশকেন্ত, উযবেক এসএসআর, ইউএসএসআর, ১৫ অক্টোবার ১৯২৬; মৃত্যু পেত্রোযাভোদস্ক,রাশিয়া, ২৪ সেপ্টম্বার ১৯৯৮), ছিলেন একপজন সোভিয়েত প্রকৌশলী, আবিষ্কারক, বিজ্ঞানী, সাংবাদিক এবং লেখক। তিনি থিওরি অব ইনভেন্টিভ প্রব্লেম সল্ভিং- সৃষ্টির জন্য বিখ্যাত যা রাশিয়ান অদ্যাক্ষর যুক্ত শব্দ ট্রিয (TRIZ) নামেই বেশি পরিচিত। তিনি আজারবাইজান পাবলিক স্কুল ফর ইনভেন্টিভ ক্রিয়েশন প্রতিষ্ঠা করেন, এবং ট্রিয এসোসিয়েশনের প্রথম সভাপতি। গেনরিখ আলতভ ছদ্মনামে বৈজ্ঞানিক কল্পকাহিনীও লিখেন।
পেটেন্ট অফিসে ক্লার্ক পদে চাকরী করার সময়, আলতশুলার কিছু সাধারণ নিয়ম বের করার জন্য কাজ করেন যা নতুন, উদ্ভাবনী এবং পেটেন্ট যোগ্য ধারণার সৃষ্টি করবে।অবশেষে তিনি the "Teoriya Resheniya Izobreatatelskikh Zadach" (উদ্ভাবনী সমস্যা সমাধান তত্ত্ব অথবা ট্রিয বা TRIZ) তৈরী করেন।
১৯৫০ সালে জোসেফ স্ট্যালনের কমিউনিস্ট পার্টির সদস্য দমন প্রক্রিয়ায়, তিনি রাজনৈতিক কারণে কারাবন্দি হন এবং শ্রম ক্যাম্পে তাঁর অনুসারী আরেক কারাবন্দীকে নিয়ে গবেষণা চালিয়ে যান। ১৯৫৪ সালে তাঁর মুক্তির পার, আলতশুলার আজারবাইজানের বাকুতে স্থায়ী বসবাস শুরু করেন।
১৯৭০ সালে ব্যাবহারিক কাজে ইচ্ছুক জনগণ দ্বারা এবং প্রকৌশলী দ্বারা পূর্ণ ট্রিয আন্দোলন শুরু হয় এবং সেখানে আলতশুলার বুদ্ধিজীবি নেতার দায়িত্ব পালন করেন। তিনি ট্রিয সম্মেনলনে লেকচার দেন এবং ট্রিয অনুশীলনকারীদের জন্য সহায়ক বই এবং নিবন্ধন লিখেন। তিনি রাশিয়ান ট্রিয এসোসিয়েশনের প্রথম সদস্য এবং সভাপতি ছিলেন। তাঁর ঘনিষ্ঠ বন্ধু এবং শিক্ষার্থীরা ট্রিয আন্দোলন, রাশিয়া এবং বিদেশে ট্রিযকে জনপ্রিয় করার আন্দোলনে বিশিষ্ট চিন্তাবিদ এবং শিক্ষকে পরিণত হন।
তিনি অনেক দিন পর্যন্ত সোভিয়েত সাময়ীকি "Izobretatel i Ratsionalizator "(আবিষ্কারক ও সংস্কারক) এ ট্রিয এর উপর নিবন্ধন রচনা করেন, পাশাপাশি অনেক উদাহরণ এবং অনুশীলন দেন।
১৯৯০ সালের শুরুর দিকে আলতশুলার বাকু ছাড়েন। তিনি পেত্রোযাভদস্ক (পশ্চিম রাশিয়ার কারেলিয়া)তে তাঁর স্ত্রী এবং নাতনীকে নিয়ে স্থায়ীভাবে বসবাস শুরু করেন। ফল হিসেবে, পেত্রোযাভদস্ক ট্রিয এসোসিয়েশনের কেন্দ্রে পরিণত হয়।
তিনি ১৯৯৮ সালে পারকিনসন রোগের জটিলতায় মারা যান।
১৯৫০ সালে কারাগার থেকে মুক্ত হবার পর তিনি গেনরিখ আলতভ (Генрих Альтов) ছদ্মনামে তাঁর স্ত্রী, ভ্যালেন্টিনা যুরাভ্লেভা এর সহযোগীতায়  বৈজ্ঞানিক কল্পকাহিনীর লেখক হিসেবে উপার্জন করা শুরু করেন।
গুরবান গুরবানভ
গুরবান গুরবানভ (; ১৯৭২ সালের ১৩ এপ্রিল যাকাতালা তে জন্মগ্রহণ করেন) হলেন একজন অবসরপ্রাপ্ত আজারবাইজানি আন্তর্জাতিক ফুটবলার, বর্তমানে ক্বারাবাগ এবং আজারবাইজান জাতীয় ফুটবল দলের ব্যবস্থাপক। তিনি ফরোয়ার্ড পজিশনে খেলতেন। ১৯৮৮ সালে স্থানীয় ক্লাব কুর থেকে তিনি খেলা শুরু করেন এবং পরবর্তীতে গুরবাআনভ ১৮ বছর ধরে পেশাদারী ফুটবল জীবন শেষ করেন। ফুটবল জীবনে তিনি ৩৯৯ লীগ ম্যাচে ১৭৮ টি গোল করেন। আন্তর্জাতিক ফুটবলে ৬৭ ম্যাচে ১৪ গোল করে তিনি আজারবাইজানের সর্বোচ্চ  গোলদাতা।
গুরবানভ মোট খেলোয়াড় হিসেবে ১৩টি এবং ব্যবস্থাপক হিসেবে ৮ টি ট্রফি জিতেছেন।
কুর ক্লাব থেকে তিনি তাঁর খেলোয়াড় জীবন শুরু করেন এবং পরবর্তীতে তিনি মের্তসখালি অযুরগেতি, দাসক্বিন যাক্বাতালা, আলাযানি গুরজানি, তুরান তোভুজ, নেফছি বাকু, দিনামো স্টাভরোপল, বাল্টিকা কালিনিনগ্রাদ, ফাকেল ভরনেঝ এবং ভল্গার গাযপ্রোম এর হয়ে খেলেন। তিনি সর্বশেষ ইন্টার বাকু এর হয়ে খেলেন। ১৯৯৬-৯৭ তে, আজারবাইজান প্রিমিয়ার লীগে গুরবানভ ছিলেন শীর্ষ গোলদাতা, তিনি নেফছি এর হয়ে ২৫ গোল করেন। ২০০৩ সালে তিনি আজারবাইজেরন প্লেয়ার অব দ্য ইয়ার এ ভূষিত হন।
১৯৯২ সালের ১৭ সেপ্টেম্বার তিনি জাতীয় দলের হয়ে প্রথম আত্মপ্রকাশ করেন। এবং জানুয়ারী ২০০৬ পর্যন্ত তিনি আন্তর্জাতিক ফুটবলে ৬৭ ম্যাচে ১৪ গোল করেন যা আজারবাইজান দলের আন্তর্জাতিক গোলদাতার সর্বোচ্চ রেকর্ড। 
ফুটবল জীবন শেষ করে তিনি ইন্টার ক্লাবের ব্যবস্থাপক হিসেবে নিযুক্ত হন। ২০০৬ সালে তিনি নেফছি বাকু ক্লাবের প্রধান কোচ হিসেবে নিযুক্ত হন। ২০০৮/০৯ এর শুরু থেকে তিনি রাসিম কারা এর পরিবর্তে এফকে ক্বারানাগ এর প্রধান কোচ হিসেবে নিযুক্ত হন।
২০১০ সাললে ইউরোপীয় প্রোতিযোগীতায় তিনি ১৬ বিজয় নিয়ে তিনি সর্বোচ্চ সফল আজারবাইজানি ব্যবস্থাপকে পরিণত হন।
২০১৪ এর মে মাসে ২১ বছর পর তিনি আজারবাইজানি লীগে ক্বারাবাগকে পরিচালনা করেন।  ২০১৪ এর জুলাই মাসে তিনি দ্বিতীয় আজারবাইজানি ব্যবস্থাপকে পরিণত হন যারা ইউরোপীয় কাপের গ্রুপ স্টেজ পর্যন্ত যেতে পেরেছিল। ২০১৩-১৫ ইউএফা ইউরোপা লীগের গ্রুপ পর্বে উত্তীর্ণ হয়ে টুয়েন্ট কে হারিয়ে দেওয়ার পর ক্বারাবাগ দ্বিতীয় আজারবাইজানি  দলে পরিণত হয় যারা ইউরোপীয় প্রতিযোগীতায় উন্নতি করতে পেরেছিল।
২০১৭ সালে এফকে ক্বারাবাগ গুরবান গুরবানভ এর নেতৃত্বে প্রথমবারের মতো ইউএফা চ্যাম্পিয়ন্স লীগের গ্রুপ পর্বে উত্তীর্ণ হয়।
২০১৭ সালের ৩রা নভেম্ব্র, গুরানভ আজারবাইজান জাতীয় ফুটবল দলের ব্যবস্থাপক হিসেবে নিযুক্ত হন।
২০১২ সালে, পুরষদের নারীর প্রতি সহিংসতার বন্ধের জন্য প্রচারণা চালায়।
শ্রীলংকার কেন্দ্রীয় ব্যাংক
শ্রীলংকার কেন্দ্রীয় ব্যাংক (ইংরেজী: The Central Bank of Sri Lanka - CBSL; সিংহলি: ශ්‍රී ලංකා මහ බැංකුව; উচ্চারণঃ "শ্রীলঙ্কা মহা ব্যাংকোয়া") হলো শ্রীলংকার আর্থিক কর্তৃপক্ষ এবং দেশটির আর্থিক খাতের শীর্ষ সংস্থা। এটি ১৯৪৯ সালের অর্থ আইন নং-৫৮ (Monetary Law Act No.58 of 1949)-এর অধীনে ১৯৫০ সালে প্রতিষ্ঠিত হয়, যা একটি আধা-স্বায়ত্তশাসিত সংস্থা এবং ২০০২ সালের ডিসেম্বরে বিধানাবলী সংশোধনের পর এটি সরকার কর্তৃক গঠিত পাঁচ সদস্যের আর্থিক পর্যালোচনা বোর্ড কর্তৃক নিয়ন্ত্রিত হয় যাতে সভাপতি হিসাবে থাকেন গভর্ণর এবং সদস্য হিসাবে যুক্ত থাকেন অর্থ ও পরিকল্পনা মন্ত্রণালয়ের সচিব এবং অর্থমন্ত্রীর সুপারিশক্রমে সাংবিধানিক পরিষদের সম্মতির মাধ্যমে শ্রীলংকার রাষ্ট্রপতি কর্তৃক নিযুক্ত অপর আরও তিন জন সদস্য।
স্বাধীনতা লাভের দুই বছর পর ১৯৫০ সালে শ্রীলংকার কেন্দ্রীয় ব্যাংকটি প্রতিষ্ঠিত হয়। শ্রীলংকার কেন্দ্রীয় ব্যাংকের প্রতিষ্ঠাতা গভর্নর ছিলেন জন এক্সটা এবং তখন অর্থমন্ত্রী হিসাবে দায়িত্বপালনরত ছিলেন জে. আর. জয়বর্ধনে। এটি ব্যাংকটির সাবেক নাম সিলোনের কেন্দ্রীয় ব্যাংক হিসাবে মুদ্রা বোর্ডের পরিবর্তে প্রতিষ্ঠিত হয়েছিল যেটি তখন দেশে মুদ্রা প্রচলন ও ছাপানো কাজে নিয়োজিত ছিল। এটি এশিয়ান ক্লিয়ারিং ইউনিয়ন এর সদস্য।
ব্যাংকটি শ্রীলংকার মুদ্রানীতি পরিচালনা করার জন্য দায়িত্বপ্রাপ্ত এবং আর্থিক ব্যবস্থা খাতের উপর ব্যাপক তত্ত্বাবধান করার ক্ষমতাও রয়েছে এর।
ব্যাংকটি সেদেশে আর্থিক নীতিগুলো উন্নয়নের সাথে জড়িত এবং আর্থিক নীতিমালা উন্নয়নকারী সংগঠন Alliance for Financial Inclusion (AFI)-এর সদস্য।
শ্রীলংকার উত্পাদনশীল সম্পদগুলির উন্নয়নে উৎসাহিত ও প্রচারণার জন্য শ্রীলংকার কেন্দ্রীয় ব্যাংক অর্থনৈতিক ও মূল্যমানের স্থিতিশীলতা এবং আর্থিক ব্যবস্থার স্থিতিশীলতা নিশ্চিত করতে কার্যক্রম পরিচালনা করে থাকে। এছাড়াও মুদ্রা প্রচলন, ছাপানো এবং ব্যবস্থাপনার জন্যও এটি দায়বদ্ধ।
শ্রীলংকার কেন্দ্রীয় ব্যাংকের গভর্ণর এই প্রতিষ্ঠানটির প্রধান নির্বাহী কর্মকর্তা হিসাবে দায়িত্ব পালন করেন। গভর্ণর, দুইজন ডেপুটি গভর্ণর এবং বিভিন্ন সহকারী গভর্ণরগণ ও বিভাগীয় প্রধানগণ মিলে শ্রীলংকার কেন্দ্রীয় ব্যাংকের ঊর্ধ্বতন ব্যবস্থাপনা পরিষদ গঠন করেন। কার্যকরীভাবে কেন্দ্রীয় ব্যাংকে বর্তমানে একজন পরিচালক (বা সমমানের পদবীধারীর অধীনে) ২৭টি বিভাগ রয়েছে যাদের মধ্যে কেবল ব্যবস্থাপনা নিরীক্ষা বিভাগের পরিচালক ছাড়া সকলেই একজন সহকারী গভর্ণরের মাধ্যমে গভর্ণর বা ডেপুটি গভর্ণরের নিকট প্রতিবেদন দাখিল করেন; কেবল ব্যবস্থাপনা নিরীক্ষা বিভাগের পরিচালক গভর্ণরের নিকট সরাসরি প্রতিবেদন দাখিল করেন।
লিসা আন্দ্রিয়াস
লিসা আন্দ্রিয়াস (জন্ম: ২২ ডিসেম্বর ১৯৮৭) হচ্ছেন গ্রিস এর সাইপ্রিয়ট বংশদ্ভুত একজন ইংরেজ গায়িকা, যিনি মাত্র ১৬ বছর বয়সে, তিনি ২০০৪ সালের ইউরোভিশন সঙ্গীত প্রতিযোগিতা এ সাইপ্রাস এর প্রতিনিধিত্ব করেন এবং "স্ট্রোঙ্গার এভরি মিনিট" গান এর পরিবেশনা দিয়ে পঞ্চম স্থান লাভ করেন। তিনি যে প্রতিযোগিতায় অংশগ্রহণ করেন সেই বছর তিনি সকলের মধ্যে সর্বকনিষ্ঠতম গায়িকা ছিলেন। লিসা আন্দ্রিয়াস লিসা লার্জ নামেও পরিচিত।
লিসা আন্দ্রিয়াস গ্রিলিংহাম এর স্ট্র্যান্ডে একটি প্রতিযোগিতা জিতেছেন। গান গাওয়া লিসা আন্দ্রিয়াস এর জন্য আরো গুরুত্বপূর্ণ হয়ে ওঠে কারণ সে বিভিন্ন কনসার্টে এবং রোড-শোগুলিতে সঞ্চালনা করেন যার ফলে লিউকেমিয়া এ আক্রান্ত বাচ্চাদের মতো দাতব্য প্রতিষ্ঠানের সমর্থনে তার প্রতিভা উন্মোচিত হয় এবং তিনি নিউ ইয়র্ক এর জন্য তহবিল সংগ্রহের জন্য লন্ডন এ লাল ঘুরে কনসার্টে অভিনয় করেন। ১১ সেপ্টেম্বর হামলার জন্য দুর্যোগ ফান্ড লিসা আন্দ্রিয়াস লিস্টের প্রাইড, ম্যানচেস্টার ইউরোফাইডসহ প্রাইড কনসার্টগুলোতেও অভিনয় করেছেন এবং কার্ডিফ মর্ডি গ্রাসে ২৫,০০০ এরও বেশি দর্শকদের সামনে অভিনয় করেছেন। কেন্টিশ স্কুলে স্ন্যাপ শোগুলোতে তার সহকর্মীদের সাথে অভিনয় করে লিসা আন্দ্রিয়াস কেন্ট পুলিশেও কাজ করেছেন।
লিসা আন্দ্রিয়াস সাইপ্রিয়ট ঐতিহ্য এ ২০০৪ সালে প্রথমবারের মতো আসেন যখন ২০০৩ সালের ১২ ডিসেম্বর তিনি ইউরোভিশন সঙ্গীত প্রতিযোগিতায় সাইপ্রাস এর হয়ে প্রতিনিধিত্ব করার অধিকার লাভ করেন। লিসা আন্দ্রিয়াস প্রতিযোগিতায় অংশগ্রহণকারী সর্বকনিষ্ঠ শিল্পী ছিলেন এবং "স্ট্রোঙ্গার এভরি মিনিট" গান এর পরিবেশনা দিয়ে পঞ্চম স্থান লাভ করেন, এর মাধ্যমে সাইপ্রাসকে ২০০৫ সালের ৫০ তম ইউরোভিশন সঙ্গীত প্রতিযোগিতা এর সেমি ফাইনালে অংশগ্রহণ ছাড়াই তাদেরকে ফাইনাল খেলতে দেবার সুযোগ করে দেয়।
ডিসেম্বর ২০০৪ সাল থেকে, লিসা আন্দ্রিয়াস তার পূর্ববর্তী ম্যানেজমেন্ট থেকে বিচ্ছিন্ন হয়ে যায়। তিনি তার সর্বমোট ১০ টি জিসিএসই পাশ করেন, এবং বর্তমানে তার নিজের গান লেখা এবং তাদেরকে সহ প্রযোজনার কাজে নিয়জিত আছেন।
লিসা আন্দ্রিয়াস ইউরোভিশন এর রাত্রি স্টকহোম প্রাইড উৎসবে ২০০৪ সালের গ্রীষ্মে উপস্থিত হন। ২০০৫ সালের মার্চ মাসে লন্ডন এ আয়োজিত হার মেজেস্টি'স থিয়েটার এ নৃত্য পরিবেশন করেছেন।
২০০৬ সালের ২২ ফেব্রুয়ারি তারিখে, লিসা আন্দ্রিয়াস সাইপ্রাস এ ফিরে আসে, যেখানে তিনি সাইপ্রাস এর হয়ে ২০০৬ সালের ইউরোভিশন সঙ্গীত প্রতিযোগিতা এ গান পরিবেশন করেছেন। উক্ত পরিবেশনাটি তিনি ইউরোভিশন প্রতিযোগিতায় সাইপ্রাসের ২৫ বছর পূর্তি উপলক্ষে ছিল।
ব্রিটেন এর জনপ্রিয় টেলিভিশন অনুষ্ঠান দ্য এক্স ফ্যাক্টর এর চতুর্থ আসরে, লিসা আন্দ্রিয়াস প্রতিযোগিতা করেন। তিনি উক্ত আসরের দ্বিতীয় পর্ব পর্যন্ত উত্তীর্ণ হতে পেরেছিলেন।
লিসা আন্দ্রিয়াস ১৯৮৭ সালের ২২ ডিসেম্বর ইংল্যান্ড এ জন্মগ্রহণ করেন, কিন্তু তিনি বাবা মা এর সুত্রে সাইপ্রাস এর ব্যক্তিত্ব। তিনি নিকোসিয়া এ দুই বছরের মতো থেকেছিলেন, কিন্তু তিনি পরবর্তীতে তার দাদীর স্বাস্থ্য অবস্থার অবনতি হওয়ার পর আবার ইংল্যান্ড এ চলে আসেন।
পূর্ব তিমুর জাতীয় ফুটবল দল
পূর্ব তিমুর জাতীয় ফুটবল দল হচ্ছে পূর্ব তিমুর (তিমর-লেস্টে) এর জাতীয় দল এবং পূর্ব তিমুর ফুটবল ফেডারেশন দ্বারা নিয়ন্ত্রিত দল। ১২ ই সেপ্টেম্বর ২০০৫ তারিখে পূর্ব তিমুর জাতীয় ফুটবল দল ফিফা এর সদস্যপদ লাভ করেছে।
পূর্ব তিমুর এর আন্তর্জাতিক অভিষেক মার্চ ২০০৩ এ এএফসি এশিয়ান কাপের প্রাথমিক পর্যায়ে ছিল, যখন তারা শ্রীলংকার কাছে ৩–২ গোলে এবং চাইনিজ তাইপেইকে ৩–০ গোলে হেরেছিল। তারা ২০০৪ সালের টাইগার কাপে অংশগ্রহণ করেছিল। ২০০৪ সালে পেটালিং জয়াতে এশিয়ান ফুটবল কনফেডারেশন কাউন্সিলের বৈঠকে দক্ষিণ পূর্ব এশিয়ার প্রধান আন্তর্জাতিক ফুটবল ইভেন্টে পূর্ব তিমুর এর অংশগ্রহণের কথা ঘোষণা করা হয়। যদিও এএফসি'র সদস্য না হলেও পূর্ব তিমুর ফুটবল অ্যাসোসিয়েশনকে সভাতে বসার জন্য আমন্ত্রণ জানানো হয়েছিল, যেখানে তারা ফেডারেশন সভাপতি ফ্রানিয়া কালবদী এর প্রতিনিধিত্ব করেছিলেন। পূর্ব তিমুর ৫–১ ব্যবধানে কম্বোডিয়া জাতীয় ফুটবল দল এর বিরুদ্ধে ৫ অক্টোবর ২০১২ তারিখে তাদের প্রথম আন্তর্জাতিক ম্যাচ জিতেছে।
পর্তুগাল ঔপনিবেশিক যুগে পূর্ব তিমুর এর ফুটবল প্রতিষ্ঠিত হয়, যখন স্থানীয়রা এবং পর্তুগিজ কর্মকর্তারা অনেক অপেশাদার ফুটবল খেলে পর্তুগাল তার ঔপনিবেশিক শাসন শেষ পরে, ইন্দোনেশিয়া আক্রমণ এবং দ্বীপ দখল করে। পূর্ব তিমুর অবশেষে ২০০০ সালে ইন্দোনেশিয়া থেকে স্বাধীনতা লাভ করে, যার ফলে জাকার্তার নেতৃত্বাধীন বাহিনীর বিরুদ্ধে একটি দীর্ঘমেয়াদি যুদ্ধ চলেছিল।
২০০২ সালে ২০ তম এএফসি কংগ্রেসে পূর্ব তিমুর ফুটবল এসোসিয়েশন এএফসি'র সহযোগী সদস্য হিসেবে গৃহীত হয়েছিল। ২০০৩ সালের মার্চ মাসে তাদের আন্তর্জাতিক চ্যাম্পিয়নশিপ চীনে ২০০৪ এএফসি এশিয়ান কাপ এর বাছাইপর্বের জন্য যোগ্যতা অর্জনে অংশগ্রহণ করে। তাদের ইতিহাস থেকে দেখা যায়, তারা শ্রীলংকা এবং চাইনিজ তাইপেই মত পছন্দনীয় দলের বিরুদ্ধে পরাস্ত হওয়া কোন আশ্চর্য এর বিষয় ছিল না। তারা আঞ্চলিক প্রতিযোগিতায় প্রথমবারের মতো ২০০৪ সালে আসিয়ান ফুটবল ফেডারেশন চ্যাম্পিয়নশিপ (যা পূর্বে টাইগার কাপ নামে পরিচিত) হিসেবে আমন্ত্রিত সদস্য হিসাবে খেলেছে। যেখানে তারা শেষ স্থানে সমাপ্ত, তারা দেখিয়েছেন যে আঞ্চলিক পর্যায়ে এমনকি এই রকম প্রতিদ্বন্দ্বিতায় তারা একটি দীর্ঘ পথ যেতে পারে।
২০০৭ সালের আসিয়ান ফুটবল ফেডারেশন চ্যাম্পিয়নশিপের কোয়ালিফাইং চ্যাম্পিয়নশিপে তারা আবারও সাফল্য পায়নি, সেখানে চারটি বড় ক্ষতির সম্মুখীন হয়েছিল, যার মধ্যে ছিল ফিলিপাইনের বিরুদ্ধে ৭–0 ব্যবধানে হারা। ২০০৮ সালের এএফএফ সুজুকি কাপের তৃতীয় কোয়ালিফাইং রাউন্ডে, তারা চমকপ্রদভাবে কম্বোডিয়া জাতীয় ফুটবল দলকে হারাতে সক্ষম হয়েছিল; এই কৃতিত্ব আন্তর্জাতিক সংবাদে রিপোর্ট করা হয়েছিল।
নবম এফএফ সুজুকি কাপে, দেশের ফুটবল ফেডারেশন (এফএফটিএল) তাদের বিদেশী খেলোয়াড়দের নির্বাচন করে, যারা ব্রাজিল, পর্তুগাল, অস্ট্রেলিয়া এবং অন্য কোথাও খেলে। এর মাদ্ধমে তারা ২০১১ সালের এসএ গেমসে দলটিকে শক্তিশালী করে।
আজারবাইজান-কানাডা সম্পর্ক
আজারবাইজান-কানাডা সম্পর্ক, আজারবাইজান এবং কানাডার মধ্যে দ্বিপাক্ষিক বৈদেশিক সম্পর্ককে নির্দেশ করে। ১৯৯২ সাল থেকে এই দুই দেশের মাঝে কূটনৈতিক সম্পর্ক রয়েছে। কানাডার রাজধানী অটোয়া তে আজারবাইজানের দূতাবাস রয়েছে, কিন্তু আজারবাইজানে কানাডার কোন দূতাবাস নেই।
১৯৯১ সালের ১৮ অক্টোবর, আজারবাইজানের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে আজারবাইজানের স্বাধীনতার ঘোষণা ছিল। পরবর্তীতে, ১৯৯১ সালের ২৫ ডিসেম্বর সোভিয়েত ইউনিয়ন ভেঙ্গে যায় এবং রাশিয়া ও আজারবাইজান সহ মোট ১৫ টি পৃথক স্বাধীন রাষ্ট্রের সৃষ্টি হয়। ওইদিনই কানাডা, আজারবাইজানসহ সোভিয়েত পরবর্তী বাকি সব দেশের স্বাধীনতাকে স্বীকৃতি দান করে।
পরে, ১৯৯২ সালের ১০ জুলাই, আজারবাইজান ও কানাডার মাঝে আনুষ্ঠানিকভাবে কূটনৈতিক সম্পর্ক স্থাপিত হয়।
যদিও দুই দেশের মাঝে কূটনৈতিক সম্পর্ক আছে, তবুও আজারবাইজানে কানাডার কোন দূতাবাস নেই। তুরস্কে নিযুক্ত কানাডার রাষ্ট্রদূতের কাছেই আজারবাইজান সম্পর্কিত দায়িত্ব ন্যাস্ত রয়েছে এবং আজারবাইজানের কোন নাগরিকের এ বিষয়ে প্রয়োজন হলে, তুরস্ক বা নিকটবর্তী কোন দেশে অবস্থিত কানাডার দূতাবাসে যোগাযোগ করতে হয়। তবে কানাডার রাজধানী অটোয়ায়, আজারবাইজানের একটি স্থায়ী দূতাবাস রয়েছে এবং তা স্থাপিত হয়েছিল ২০০৪ সালে।
আজারবাইজান এর তেল ও গ্যাস শিল্পে কানাডীয় প্রতিষ্ঠানগুলো সক্রিয়ভাবে কাজ করছে। এছাড়াও কানাডা, আজারবাইজানের পেট্রোলিয়াম শিল্পে এবং শক্তি উৎপাদন ও সরবরাহ খাতে বিনিয়োগ বৃদ্ধি করার জন্য পরিকল্পনা গ্রহণ করেছে এবং সেই অনুযায়ী কাজ করছে। ২০০৪ সালে দুই দেশের মধ্যকার বাণিজ্যের পরিমান ছিল ১২.৬ মিলিয়ন (১.২৬ কোটি) কানাডীয় ডলার।এই ক্ষেত্রে, কানাডার সাথে আজারবাইজানের বাণিজ্য ঘাটতি ছিল। বাণিজ্যের মূল্যমানের অধিকাংশই ছিল কানাডা থেকে আজারবাইজানে রপ্তানি হওয়া পণ্যের মূল্যমান।
২০০৪ সালের ৭ সেপ্টেম্বর, আজারবাইজান এবং কানাডা সরকার করের উপর একটি দ্বিপাক্ষিক চুক্তি সাক্ষর করে। চুক্তির বিষয়বস্তু ছিল, দ্বৈত করারোপ এবং এবং বার্ষিক কর ফাঁকির বিষয়টি প্রতিরোধ করা এবং আয় ও মূলধনের ভিত্তিতে কর ধার্য করা।
২০০৮ সালে আজারবাইজান থেকে কানাডার আমদানির মূল্যমান ছিল ১.১৬৮ মিলিয়ন (১১.৬৮ লক্ষ) ডলার। অপরদিকে ওই একই বছর আজারবাইজানে, কানাডার রপ্তানিকৃত পণ্যের মূল্যমান ছিল ১৯.৭১৩ মিলিয়ন (১.৯৭ কোটি) ডলার। যা আজারবাইজানের রপ্তানির তুলনায় বহুগুণ বেশি ছিল
২০১০ সালে এই এই দুই দেশের বাণিজ্যের পরিমাণ ২০০৮ এবং ২০০৯ সালের চেয়ে আরও কমে যায়। ২০০৯ সালে যেখানে কানাডার রপ্তানির পরিমাণ ছিল ১.২ বিলিয়ন (১২০ কোটি) ডলার, সেখানে ২০১০ সালে গিয়ে তা দাঁড়ায় ৫৪২ মিলিয়ন (৫৪.২ কোটি) ডলার। যা ছিল অর্ধেকেরও কম।
আজারবাইজানকে দেয়া কানাডার কারিগরিগত সহায়তার জন্য যে অর্থের প্রয়োজন হয়, তা কানাডিয়ান ইন্টারন্যাশনাল ডেভেলপমেন্ট এজেন্সি (সিআইডিএ), প্রদান করে। বিভিন্ন আঞ্চলিক প্রকল্পের মাধ্যমে সিআইডিএ এই অর্থায়ন করে থাকে। এছাড়াও, স্থানীয় উন্নয়নের লক্ষ্যে গঠিত একটি কানাডা ফান্ড রয়েছে, যার ব্যবস্থাপনার দায়িত্ব ন্যস্ত রয়েছে আঙ্কারাতে অবস্থিত কানাডার দূতাবাসের কাছে।
উত্তর-দক্ষিণ পরিবহন করিডোর
আন্তর্জাতিক উত্তর-দক্ষিণ পরিবহন করিডোর (আইএনএসটিসি) ভারত, ইরান, আফগানিস্তান, আর্মেনিয়া, আজারবাইজান, রাশিয়া, সঙ্গে যুক্ত মধ্য এশিয়ার মধ্যবর্তী মালবাহী জাহাজের জন্য একটি ৭,২০০ কিলোমিটার দীর্ঘ জাহাজ, রেল এবং সড়ক রুটের মাল্টি-মোড নেটওয়ার্ক। এবং ইউরোপ রুট মূলত জাহাজ, রেল ও রাস্তা দিয়ে ভারত, ইরান, আজারবাইজান এবং রাশিয়া থেকে মালবাহী জাহাজ পরিচালনা করে। এই করিডোরের উদ্দেশ্য হল মুম্বাই, মস্কো, তেহরান, বাকু, বন্দর আব্বাস, আস্ট্রকান, বন্দর আনজালী প্রভৃতি প্রধান শহরগুলির মধ্যে বাণিজ্য সংযোগ বৃদ্ধি করা। ২০১৪ সালে দুটি রুটের শুকনো চালান পরিচালিত হয়, প্রথমটি ছিল বন্দর আব্বাসের মাধ্যমে বকুকে মুম্বাই এবং দ্বিতীয়টি মুম্বাই থেকে আফতাখন্ডে বন্দর আব্বাস, তেহরান এবং বন্দর অঞ্জনীর মাধ্যমে। এই গবেষণার উদ্দেশ্য ছিল মূল বাধাগুলি চিহ্নিত করা এবং তা চিহ্নিত করা। ফলাফল দেখে বোঝা যায় যে পরিবহন খরচ "১৫ টন কার্গো $ ২,৫০০ প্রতি হ'ল" । বিবেচনা অন্যান্য রুট কাজাখস্তান এবং তুর্কমেনিস্তান মধ্যে অন্তর্ভুক্ত।
এটি আন্তর্জাতিক পরিবহন এবং ট্রানজিট করিডোর নির্মাণের জন্য ভারত, পাকিস্তান, ওমান, ইরান, তুর্কমেনিস্তান, উজবেকিস্তান ও কাজাখস্তান মধ্যপ্রাচ্য ও পারসিয়ান উপসাগরীয় অঞ্চলে পরিবহন পরিবহনের জন্য একটি মাল্টিমিডাল পরিবহন চুক্তি স্বাক্ষরিত হবে।
এনএসটিসি প্রজেক্টের প্রাথমিক উদ্দেশ্য বর্তমানে ব্যবহার করা হচ্ছে ঐতিহ্যবাহী রুটের সময় এবং অর্থের ক্ষেত্রে খরচ কমানো। বিশ্লেষকরা বলছেন রাশিয়া, মধ্য এশিয়া, ইরান এবং ভারত তাদের মধ্যে দ্বিপক্ষীয় বাণিজ্যের আয় বৃদ্ধি পাবে। 'ফেডারেশন অফ মাল্ট ফরওয়ার্ডস' এ ইন্ডিয়া (এফএফএফএআই) www.fffai.org দ্বারা পরিচালিত একটি গবেষণায় দেখা গেছে যে "৩০% সস্তা এবং বর্তমান প্রথাগত রুটের চেয়ে ৪০% ছোট"। বিশ্লেষকরা বলছেন, মুম্বাই, মস্কো, তেহরান, বাকু, বন্দর আব্বাস, আস্ট্রকান, বন্দর অঞ্জন ইত্যাদির মতো প্রধান শহরগুলির মধ্যে বাণিজ্যের সংযোগ বাড়ানোর সম্ভাবনা রয়েছে।
১৬ ই মে ২০০২ তারিখে রাশিয়া, ইরান ও ভারত এনএসটিসি প্রকল্পের জন্য চুক্তি স্বাক্ষরিত হয়। তিনটি দেশ এই প্রকল্পে সদস্য রাষ্ট্র প্রতিষ্ঠা করছে। অন্য গুরুত্বপূর্ণ সদস্য রাষ্ট্রগুলি আজারবাইজান, আর্মেনিয়া, কাজাখস্তান এবং বেলারুশের মধ্যে অন্য রাজ্যগুলির সাথে জড়িত বিভিন্ন স্তর রয়েছে। আজারবাইজান বর্তমানে ন্যাশনাল ট্রান্সলেশন লাইন এবং রাস্তাগুলিকে এনএসটিসি-এর অনুপস্থিত লিংকগুলি সম্পূর্ণ করার জন্য প্রকল্পটিতে ব্যাপকভাবে জড়িত। তুর্কমেনিস্তান বর্তমানে কোনও আনুষ্ঠানিক সদস্য নয়, তবে সম্ভবত কেরিয়ারে রাস্তা সংযোগ থাকতে পারে। তুর্কমেনিস্তানের রাষ্ট্রীয় সফরের সময় প্রধানমন্ত্রী মোদী আনুষ্ঠানিকভাবে এই প্রকল্পে সদস্য রাষ্ট্র হওয়ার আমন্ত্রণ জানান, "আমি প্রস্তাব করেছিলাম তুর্কমেনিস্তান আন্তর্জাতিক উত্তর সাউথ ট্রান্সপোর্ট কেরিয়ারের সদস্য।"
নিম্নোক্ত এনএসটিসি প্রকল্পে সদস্য রাষ্ট্র রয়েছে: , , , , , , , , , , , , সিরিয়া. পর্যবেক্ষন সদস্য - ,
পিরিনীয় পর্বতমালা
পিরিনীয় পর্বতমালা ( "পিরিনিজ"; "পিরিনেওস", "পিরেনে", , "পিরিনেউস", , "পিরিনিওআক") দক্ষিণ-পশ্চিম ইউরোপের একটি পর্বতমালা যা ফ্রান্স এবং স্পেনের মধ্যে একটি প্রাকৃতিক সীমানা গঠন করেছে। এটির সর্বোচ্চ বিন্দুটি হল উচ্চতাবিশিষ্ট আনেতো পর্বতশৃঙ্গ । পর্বতমালাটি ইবেরীয় উপদ্বীপকে ইউরোপ মহাদেশের বাকী অংশ থেকে বিচ্ছিন্ন করেছে। প্রায় দীর্ঘ পর্বতমালাটি পশ্চিমে বিস্কে উপসাগর থেকে ভূমধ্যসাগর পর্যন্ত বিস্তৃত।
পর্বতমালাটির অভ্যন্তরে অ্যান্ডোরা নামক অতিক্ষুদ্র রাষ্ট্রটি অবস্থিত। ঐতিহাসিকভাবে আরাগন এবং নাভার রাজ্যদ্বয় পর্বতমালাটির উভয়পার্শ্বে বিস্তৃত ছিল। বর্তমানে এর ক্ষুদ্রতর উত্তরাংশটি ফ্রান্সে এবং বৃহত্তর দক্ষিণাংশটি স্পেনে পড়েছে।
শ্রীলংকার ভূগোল
দ্বীপদেশ শ্রীলংকা এর প্রধান দ্বীপ শ্রীলংকার নামানুসারে (পূর্বনামঃ সিলন, লংকাদ্বীপ, সিংহলদ্বীপ ইত্যাদি) শ্রীলংকা নামে পরিচিত, ভারতীয় উপমহাদেশের দক্ষিণপূর্বে ভারত মহাসাগরে অবস্থিত দক্ষিণ এশিয়ার একটি দ্বীপ যেটি ভারত মহাসাগরের প্রধান সমুদ্র পথের নিকটে একটি কৌশলগত অবস্থানে রয়েছে।
এই দেশটির মোট আয়তন ৬৫,৬১০ বর্গ কিমি; এর মধ্যে ৬৪,৭৪০ বর্গ কিমি ভূভাগ এবং ৮৭০ বর্গ কিমি জলভাগের অন্তর্ভূক্ত। এর উপকূলভূমি ১,৩৪০ কিলোমিটার দৈর্ঘ বিশিষ্ট। শ্রীলংকার জলবায়ু গ্রীষ্মমন্ডলীয় ক্রান্তীয় মৌসুমি জলবায়ুর অন্তর্গত: উত্তর-পূর্ব মৌসুমি জলবায়ু (ডিসেম্বর থেকে মার্চ) এবং দক্ষিণ-পশ্চিম মৌসুমি বায়ু (জুন থেকে অক্টোবর) এখানে প্রভাব বিস্তার করে। ভূমিরূপের দিক থেকে এই দেশটির বেশিরভাগ অংশই নিম্ন সমভূমি এলাকাভূক্ত; সমতল হতে ধীরে ধীরে উচ্চতা বৃদ্ধি পেয়ে মধ্য ভাগে অগ্রসর হয়েছে যার দক্ষিণ-মধ্য অঞ্চলটি পার্বত্যভূমি সমৃদ্ধ। শ্রীলংকার সর্বোচ্চ বিন্দুটি হলো ২৫২৪.১৩ মিটার উচ্চতা বিশিষ্ট পেড্রোটালাগালা পর্বত। প্রাপ্ত প্রধান প্রধান প্রাকৃতিক সম্পদের মধ্যে রয়েছে চুনাপাথর, গ্রাফাইট, খনিজ বালু, রত্নাদি, ফসফেট, কর্দম, জলশক্তি প্রভৃতি।
ভারতীয় মূল ভূখন্ডের সাথে ভূমিজ সংযোগ স্থাপনকারী শিকলাকৃতির "আদমের সেতু" (Adam's Bridge), যা চুনাপাথরের মিশ্রণে গঠিত একটি প্রাকৃতিক বেস্টনী তা এখন প্রায় সমুদ্রতলে তলিয়ে গিয়েছে। মন্দিরের রেকর্ড অনুযায়ী, এই প্রাকৃতিক পলিজ পথটি পূর্বে সম্পূর্ণ ছিল কিন্তু ১৪৮০ সালে সংগঠিত একটি প্রলংকারী ঝড়ে (সম্ভবতঃ এটি একটি ঘূর্ণিঝড় ছিলো) দ্বারা বিভক্ত হয়ে পড়ে। হিন্দু পৌরাণিক কাহিনী অনুযায়ী, এটি রামের ব্রিজ হিসাবে পরিচিত, যেটি প্রভু রামের শাসনামলে নির্মিত হয়েছিল।
শ্রীলংকার ৯০% ভূমিই প্রাক-ক্যামব্রিয়াম যুগে গঠিত।
শ্রীলংকা মূলতঃ নিম্ন সমভূমির ভূভাগে সমৃদ্ধ যার দক্ষিণাংশের মধ্যভাগে পার্বত্যভূমি রয়েছে।
শ্রীলংকা ক্রান্তীয় মৌসুমি জলবায়ুর অন্তর্গত।
ভূমি ব্যবহার:
"চাষযোগ্য ভূমি:"
১৩.৯৬%
"নির্ধারিত ফসল:"
১৫.২৪%
"অন্যান্য:"
৭০.৮% (২০০৫)।
সেচের আওতাভূক্ত জমি:
৫,৭০০ বর্গ কিমি (২০০৩)।
মোট পুনঃব্যবহারযোগ্য জলজ সম্পদ:
৫২.৮ কিউবিক কিমি।
প্রাকৃতিক সম্পদ:
চুনাপাথর, গ্রাফাইট, খনিজ বালু, রত্নাদি, ফসফেট, কর্দম, জলশক্তি।
প্রাকৃতিক দূর্যোগ:
আকস্মিক ঘূর্ণিঝড় এবং টর্নেডো।
পরিবেশগত বিষয়াবলী:
বনধ্ববংস; ভূমিক্ষয়; বন্যপ্রাণী পাচার ও নগরায়নের কারণে হুমকীগ্রস্ত; ক্রমবর্ধমান দূষণ এবং খনিজ উত্তোলনের ফলে উপকূলীয় এলাকার মানের অবনমন; কলকারখানার শিল্প বর্জ্য এবং পয়ঃনিষ্কাশনের দূষক পতিত হয়ে স্বাদু পানির সম্পদ দূষণ; পানি ক্ষরণ; কলম্বোর বায়ু দূষণ।
২০০৮ মধ্য এশিয়া শক্তি সংকট
২০০৮ সালের মধ্য এশিয়া শক্তি সংকটটি মধ্য এশিয়ার একটি শক্তি ঘাটতি ছিল, যা ২০০৭-০৮ সালের শীতের (১৯৬৯ থেকে শীতলতম) এবং খাদ্য ও জ্বালানির উচ্চমূল্যের সঙ্গে যুক্ত হয়, ফলে অনেকের জন্য যথেষ্ট কষ্টকর হয়। অস্বাভাবিক ঠান্ডা আবহাওয়া বিদ্যুতের জন্য চাহিদা বাড়িয়ে দিয়েছে, সঙ্কটকে আরও বাড়িয়েছে। তাজিকিস্তান পরিস্থিতি সবচেয়ে ভয়াবহ ছিল। জাতিসংঘ, এনজিও এবং রেড ক্রস এবং রেড ক্রিসেন্ট দ্বারা একটি আন্তর্জাতিক আপিল সরকারকে সহায়তার জন্য ২৫ মিলিয়ন মার্কিন ডলারের কাছাকাছি নিয়ে এসেছিল। সেই সময়, জাতিসংঘ সতর্ক করে দেয় যে, ২০০৮-০৯ সালের শীতকালে লক্ষ লক্ষ লোক অনাহারে ছিল।
২০০৮ সালের জানুয়ারির শুরুতে, কর্মকর্তারা "সরকারকে তার বিশ্বব্যাংকের ঋণ পরিশোধের জন্য" বিদ্যুতের দাম ২০ শতাংশ বৃদ্ধির ঘোষণা দিয়েছিল। বারকি টজিকের একটি অফিসিয়াল অফিসারের মতে, তীব্র হয়ে উঠবে, এবং ২০১০ সাল পর্যন্ত বিদ্যুতের দাম বাড়বে বলে আশা করা হচ্ছে।
২০০৮ সালের এপ্রিল মাসে, ইউরোপ ও মধ্য এশিয়ার জন্য বিশ্বব্যাংকের প্রধান অর্থনীতিবিদ প্রডীফ মিত্র, খারাপ প্রতিক্রিয়াশীল দেশগুলিকে সামাজিক সহায়তার উপর বেশি ব্যয় করতে এবং তাদের সামাজিক কর্মসূচি "শীর্ষে" করার জন্য জোর দিয়েছিলেন।
তবুও, মিত্র ফোকাস "মুদ্রাস্ফীতি ব্যবস্থাপনায়" কেন্দ্রীয় কেন্দ্রীয় কেন্দ্রের কেন্দ্রবিন্দু হয়ে দাঁড়িয়েছে, যা বলেছে যে ক্ষতিগ্রস্ত দেশ "বিশেষ করে বাণিজ্য নিয়ন্ত্রণের উপর নিয়ন্ত্রণ আরোপের" থেকে বিরত থাকে (সম্প্রতি অনেক দেশের খাদ্যদ্রব্যে মুদ্রাস্ফীতির থেকে তাদের জনশক্তি রক্ষায় এবং অভ্যন্তরীণভাবে খাবার খাওয়ার ব্যবস্থা করে)। "এটি দীর্ঘ মেয়াদে খাদ্য সরবরাহের বিরুদ্ধে কাজ করতে পারে।" 
১৩ ই জানুয়ারী, ২০০৮ থেকে শুরু করে অনেক গ্রামে প্রতিদিন এক থেকে তিন ঘণ্টা বিদ্যুৎ পাওয়া যায়, এবং রাজধানী দুশান্বেকে আবাসিক এলাকায় রাতারাতি ক্ষমতা দখল করে। ২৬ জানুয়ারী, ২০০৮ তারিখে, দুশানবে বিনোদন জায়গা (রেস্টুরেন্ট, দোকান, ফার্মাসি, বাজার এবং পাবলিক বাথরুম সহ) বিদ্যুৎ কাটা হয়, যার ফলে অনেক বসন্ত পর্যন্ত বন্ধ হয়। নগরীর কয়েকটি দৃশ্যমান লাইট ছিল যা জেনারেটরের মালিক, কারখানা বা অবৈধভাবে বিদ্যুৎ লাইন ব্যবহার করে এমন ব্যক্তিদের কাছ। নিষেধাজ্ঞাটি ১০ ​​ফেব্রুয়ারি শেষ হয়, তবে তা পরবর্তীতে বর্ধিত করা হয়। নিষেধাজ্ঞার কয়েকটি ব্যতিক্রম ছিল যার মধ্যে সরকারি অফিস, হাসপাতাল এবং কিছু শিল্পকলা শহর অন্তর্ভুক্ত ছিল, যেমন টারসুনজাডা, যার একটি বড় অ্যালুমিনিয়াম উদ্ভিদ ছিল। দুশানবে এবং অন্যান্য শহরে অপ্রয়োজনীয় সেন্ট্রাল হিটিং সিস্টেমের কারণে, অ্যাপার্টমেন্ট ব্লকের বাসিন্দাদের বিদ্যুৎ ব্যতীত তাদের বাড়িঘর গরম করার অন্য কোন উপায় ছিল না।
তাপমাত্রা -২০ ডিগ্রী সেলসিয়াস পর্যন্ত পৌঁছানোর সাথে সাথে ঠান্ডা শীতকালে পরিস্থিতি আরো বাড়তে থাকে। দুশানবে বাসিন্দাদের ঘুমের জন্য বেশ কয়েকটি জ্যাকেট ও ওভারকোটের পোশাক পরে এবং সমস্ত পরিবারের সদস্যরা উষ্ণতা ভাগ করে নেওয়ার জন্য একক কম্বল অধীনে ঘুমিয়ে থাকে। জাতিসংঘের বিশ্ব খাদ্য কর্মসূচী উভয় নগর ও গ্রামীণ এলাকায় জরুরী সংকটের মধ্যে খাদ্য পরিস্থিতি ঘোষণা করেছে।
ইসরায়েলী রন্ধনশৈলী
ইসরায়েলী রন্ধনশৈলী হচ্ছে ইসরায়েলে বসবাসরত স্থানীয়দের মধ্যে প্রচলিত খাবার এবং ইহুদিদের হাত ধরে ইসরায়েল এ আসা খাবার গুলো। ১৯৪৮ সালে ইসরায়েলী বসতি স্থাপনের পর থেকে বিশেষ করে ১৯৭০ সালে ইসরায়েলী ইহুদী মিশ্র রন্ধনশৈলী বিকাশ লাভ করে।
ইসরায়েলের রন্ধনপ্রণালী বিভিন্ন ইহুদি রন্ধনশৈলীর উপাদান বিশেষ করে মিজরাহী, শেফার্ডিক এবং আশকেনাজি রীতির রন্ধনশৈলী গ্রহণ অব্যাহত রেখেছে। এটি লেভান্তিয়, মধ্যপ্রাচ্য ও ভূমধ্যসাগরীয় রন্ধনশৈলীর মধ্যে প্রচলিত ঐতিহ্যবাহী অনেকগুলি খাবার গ্রহণ করেছে এবং ফ্যালাফেল, হুমুস, মেসববাহ, শাকসুকা, কুসকুস ও জাতার মত খাবারগুলি এখন ইজরায়েলে ব্যাপকভাবে জনপ্রিয়।
রন্ধনপ্রণালী উপর অন্যান্য প্রভাবের মধ্যে আছে ভূমধ্য অঞ্চলের সাধারণ খাদ্য প্রাপ্যতা, বিশেষ করে নির্দিষ্ট ধরণের ফল এবং সবজি, দুগ্ধ পণ্য এবং মাছ; ছুটির দিনগুলিতে প্রস্তুতকৃত স্বতন্ত্র ঐতিহ্যবাহী খাবার; কোশার রাখার ঐতিহ্য; শাবাথ এবং বিভিন্ন ইহুদি ছুটির দিনগুলিতে চাল্লাহ, জাকনুন, মালাখ, গফিল্ট মাছ, হ্যামিন, মেওরভ ইয়র্শল্মী এবং সুবহানিয়াট প্রভৃতি খাদ্য প্রস্তুত করা হয়।
ভূগোল ইসরাইলের খাবারের উপর ব্যাপক প্রভাব ফেলেছে এবং ভূমধ্যসাগর অঞ্চলের সাধারণ খাবার যেমন যেমন জলপাই, গম, ছোলা, দুগ্ধজাত দ্রব্য, মাছ এবং সবজি যেমন টমেটো, বেগুন এবং জকচিনি ইজরায়েলি খাবারের মধ্যে উল্লেখযোগ্য। তাজা ফল এবং সবজি ইসরায়েলে প্রচুর পরিমাণে হয় এবং বিভিন্নভাবে রান্না ও পরিবেশন করা হয়।
ইসরায়েল বিভিন্ন জলবায়ু এলাকা আছে এবং এর ফলে বিভিন্ন প্রকারের সব্জি উৎপন্ন হয়। উপকূলীয় সমভূমিতে সাইট্রাস গাছ যেমন কমলা, লেবু এবং আঙ্গুর জন্মে। ডুমুর, ডালিম ও জলপাই গাছ শীতল পাহাড়ী এলাকায় জন্মে। গালীল সমুদ্রের কাছাকাছি এবং জর্ডান নদী উপত্যকায় নাতিশীতোষ্ণ জলবায়ু আম, কিয়ি এবং কলার জন্য উপযুক্ত, অন্যদিকে গালীলের পাহাড়ী গ্রীষ্মকালীন আবহাওয়া এবং গোলান আঙ্গুর, আপেল এবং চেরির জন্য উপযুক্ত।
ইসরায়েলি খাবারের রীতি বৃহত্তর ভূমধ্যসাগর অঞ্চলের সাথে মিলে যায়। দৈনন্দিন জীবনে নৈশভোজের পরিবর্তে মধ্যাহ্নভোজ প্রধান খাবার। "কিব্বুৎজ খাবার" অনেক ইসরায়েলী তাদের সন্ধ্যায় হালকা খাবার এবং প্রাতঃরাশে খেয়ে থাকে। বিভিন্ন ধরণের পনির (নরম ও শক্ত), দই, ল্যাবনি এবং টক মাখন, সবজি ও স্যালাদ, জলপাই, সিদ্ধ ডিম অথবা আমুলেট, আচার, বিভিন্ন ধরণের রুটি এবং তাজা কমলা রস এবং কফি ইজরায়েলী হাল্কা খাবারের অংশ।
বাকলাভা একটি বাদামে ভরা প্যাস্ট্রি যা সিরাপ দিয়ে মিষ্টি করা হয় এবং ইহুদি সম্প্রদায়ের উৎসবে পরিচর্যা করা হয়। এটা প্রায়ই রেস্তোরাতে ছোট কাপে তুর্কি কফির সংগে পরিবেশন করা হয়।
গিলান জেলা
গিলান হলো আফগানিস্তানের গজনি প্রদেশ এর দক্ষিণের একটি জেলা।এখানকার জনসংখ্যার ১০০% পশতু সম্প্রদায়ের মানুষ বসবাস করে। ২০০২ সালের আনুমানিক হিসাব অনুযায়ী গিলানের জনসংখ্যা ছিল ৭৮,৪০৮ জন প্রায়। জেলাটির রাজধানী হচ্ছে জান্দা।
মে ম্যাট নোয়
মে ম্যাট নোয় (; জন্ম: ১৩ অক্টোবর ১৯৯৮) হচ্ছেন মায়ানমার এর একজন সৌন্দর্য বিজ্ঞাপন শিরোনাম ধারক এবং ফ্যাশন মডেল। তিনি মে ২০১৪ সালে তিনি মিস এশিয়া প্যাসিফিক ওয়ার্ল্ড ২০১৪ শীর্ষক শিরোপা হতে সিংহাসনচ্যুত করা হয়েছে। তিনি থাট তেত আউং নামেও পরিচিত।
মে ম্যাট নোয় তার জয় এর তিন মাস পর আয়োজকরা তার শিরোপা ছিনতাই বা বাতিল করে নিয়েছে। তারা দাবি করে যে তার জয়ী হওয়ার কয়েক মাস পর তিনি নির্ধারিত সময়সূচী সম্পর্কে অভিযোগ করেন এবং 3 মাস সময়কালে তার মাকে তার সাথে থাকার জন্য অনুরোধ করেন, তবে খরচ করা অর্থের অতিরিক্ত খরচ করতে অনিচ্ছুক ছিলেন। আয়োজকরা দাবি করেছে যে তিনি অকথ্য ভাষায় কথা বলেছেন এবং ফোন কল ফেরত করেন নি।
প্রতিযোগিতার সময় মে ম্যাট নোয় মাত্র ১৫ বছর বয়সী ছিলেন, প্রস্তাবিত সর্বনিম্ন বয়সের তুলনায় তিন বছর কম, যেটি উল্লেখ করে যে সম্ভাব্য প্রতিযোগী "১৮–২৭ বছর বয়সের মধ্যে মহিল উচিত"। আয়োজকরা তাকে ১৫ বছর বয়সে প্রতিযোগিতায় প্রবেশ করতে দেয়, এবং তাকে ব্যাপক প্লাস্টিক অস্ত্রোপচারের জন্য আহ্বান জানায়। আয়োজকদের মতে, তিনি অস্ত্রোপচার করতে চেয়েছিলেন কারণ তার স্তন খুব ছোট ছিল এবং আশা ছিল যে স্পনসর করা অস্ত্রোপচার সমস্ত বিজয়ীদের জন্য সঞ্চালিত হবে আয়োজকরা আরও বলেছিলেন যে মে ম্যাট নোয় মায়ানমারের কাছে মুকুট দিয়ে ফিরে আসেন এবং তাকে তা ফেরত পাঠাতে হবে। দৃশ্যত, মে ম্যাট নোয় ২০১৩ সালে তার বয়স সম্পর্কে মিথ্যে কথা বলেছিলেন যাতে তিনি ইয়াঙ্গুনে একটি স্থানীয় প্রতিযোগিতায় অংশ নিতে পারেন।
মে ম্যাট নোয়, যিনি স্তনবৃদ্ধি অস্ত্রোপচার সম্পন্ন করেন, আয়োজকরা দাবি করেন যে তিনি তা করেছেন। পরে আয়োজকদের সমালোচনা করে বলেন, "আমি এই মুকুটটির জন্য গর্বিত নই, আমি আমার দুর্নাম নিয়ে কোনও সংস্থার একটি মুকুট চাই না। তবে আমি কোরিয়ানদের কাছে এটি ফেরত দেব না যদি না তারা ক্ষমাপ্রার্থী হয়। এটা শুধু আমার জন্যই নয় কিন্তু আমার দেশের জন্য এটি একটি খারাপ ছবি।" তিনি বার্মার কর্তৃপক্ষের কাছে মুকুট হস্তান্তর করবেন, তবে দক্ষিণ কোরিয়া থেকে আয়োজকদের ফিরে যাওয়ার অনুমতি না দেওয়া পর্যন্ত তিনি আনুষ্ঠানিকভাবে ক্ষমা করবেন না। মিস এশিয়া প্যাসিফিক ওয়ার্ল্ড সুন্দরী প্রতিযোগিতায় তার প্রতিষ্ঠার পর থেকে অনেক বিতর্কের সম্মুখীন হয়েছে। তিনি আরো বলেন যে, ১৬ বছর বয়সে, কোরিয়ান ব্যবসায়ীদের যৌন অনুধাবন করার জন্য তাকে অভ্যর্থনা জানানো হয়েছিল, "আমার সংগীতের অ্যালবাম তৈরি করার জন্য তহবিল সৃষ্টির জন্য আমাকে বলা হয়েছিল, আমাকে বেশ কয়েকজন বড় বড় ব্যবসায়ীদের আমন্ত্রণ গ্রহণ করতে হবে যখনই তাদের আমাকে আমার প্রয়োজন হবে"।
জিঞ্জিবার
জিঞ্জিবার ( "Zinjibār") জিঞ্জিবার জেলা  এবং আবয়ান গভর্নোরেট এর রাজধানী এবং দক্ষিণ-মধ্য ইয়েমেনের একটি বন্দর এবং উপকূলবর্তী শহর ।  এটি আবদান ডেল্টায় ওয়াদি বানা এর পাশে অবস্থিত। ১৯৬২ থেকে ১৯৬৭ সাল পর্যন্ত, এটি ফাদলি সুলতানাতের প্রশাসনিক রাজধানী ছিল । যদিও আবাস শুকরার প্রাক্তন রাজকীয় রাজধানী ছিল এটি। ২০০৪ সালের আদমশুমারি হিসেব অনুযায়ী, জিঞ্জিবারের মোট জনসংখ্যা ছিল প্রায় ১৯,৮৭৯ জন স্থায়ী বাসিন্দা। শহরটিতে একটি ছোট সমুদ্রবর্তী সৈকত রিসোর্ট রয়েছে । এবং সাথে মাছ ধরার শিল্পও গড়ে উঠেছে । এই অঞ্চলে উৎপাদন হওয়া কটন ("গসিয়েপিয়াম বারবাডেন ") বাজারে খুব ভালো বিক্রি হয়।
জিঞ্জিবার একসময় ফার-ইস্টের সাথে বাণিজ্যের জন্য একটি দীর্ঘমেয়াদী বাণিজ্য কেন্দ্র ছিল।  তবে ১১৬৩ সালে (৫৫৯ হিজরী)  আবদেল নবি আলী মাহদি ইউসুফ এই গুরুত্বপূর্ণ শহরটি পুড়িয়ে  ফেলেন । যদিও পরে ১৫ শতকের দিকে এটি আবার পুনর্নির্মাণ করা হয়েছিল । কিন্তু ১৯ শতকের গোড়ার দিকে একটি উপজাতীয় যুদ্ধে এটি আবার ধ্বংস করা যায় । ফাদলি সুলতান হুসাইন বিন আহমেদ বিন আব্দুল্লাহ এই শহরকে আবার পুনরায় প্রতিষ্ঠিত করেন । এছাড়াও তখন ভারতের পুণে থেকে এই শহরকে বহিষ্কার করা হয়েছিল এবং বিংশ শতাব্দীর প্রথম দিকে শহরকে পুনঃ প্রতিষ্ঠার আদেশ দেওয়া হয়েছিল। সুলতান সালেহ আব্দুল্লাহ বিন হুসাইন বিন আহমদকে ব্রিটিশ শাসনকেরা জিঞ্জিবারে ফেরত পাঠিয়েছিলেন নির্বাসনে । তার ফিরে আসার পর তিনি তার নির্বাসনের সময় এই শহরকে জিঞ্জিবার নামে নামকরণ করেন। 
জিঞ্জিবার নাম ফার্সি সংকলন জাং-বার (زنگبار) থেকে এসেছে, যার অর্থ "অন্ধকারের উপকূল"। জিঞ্জিবার নাম এই একই মূল থেকে এসেছে ।
২০১১ সালের মে মাসে, ইয়েমেনের বিদ্রোহের অংশ হিসেবে ২০১১ সালে ইসলামি জঙ্গিরা এই শহরটিকে দখল করে ফেলে ।  পরবর্তীতে ১২ জুন ২০১২ তারিখে, ইয়েমেনের সেনাবাহিনী কর্তৃক জঙ্গিদের বিতারন করা হয়।  একই তারিখে, ১৫ কিলোমিটার বা ৯  মাইল উত্তর দিকে প্রতিবেশী শহর জয়রকেও সরকার বাহিনী কর্তৃক দখল করে নেয় ।
২০১৫ সালের মার্চে হিউইটিসের সাথে সংশ্লিষ্ট সৈন্যরা জিঞ্জিবারকে আবার দখল করে নেয়  । ওই সৈন্যদল এবং যোদ্ধাদের সেসময় পরিচালনাকারী নেতা ছিলেন আব্দ রাব্বুর মনসুর হাদি । ইয়েমেন হাদীসের পক্ষে হস্তক্ষেপ করে একটি বহুজাতিক জোটের বিমান হামলার জন্য শহরটি একটি লক্ষ্য হয়ে ওঠে। পরবর্তীতে বিমান হামলা করা হয় শহরটিতে ।
চীন জাতীয় ফুটবল দল
চীন জাতীয় ফুটবল দল (), ফিফা কর্তৃক চীনের পিআর হিসেবে স্বীকৃত, হচ্ছে চীন এর জাতীয় এ্যাসোসিয়েশন ফুটবল দল এবং চীনের ফুটবল এসোসিয়েশন দ্বারা নিয়ন্ত্রিত। দলটি কথ্য ভাষায় "টিম চীন" (), "জাতীয় দল" () বা "গুজু" (, সংক্ষিপ্ত ).
চীনা ফুটবল এসোসিয়েশন ১৯২৪ সালে চীন প্রজাতন্ত্রের দ্বারা প্রতিষ্ঠা লাভ এবং ১৯৩১ সালে ফিফা এ যোগদান করে। চীনা গৃহযুদ্ধের পর, ফুটবল অ্যাসোসিয়েশন নতুনভাবে প্রতিষ্ঠিত গণপ্রজাতন্ত্রী চীন দ্বারা সংস্কার করা হয়েছিল। তারা ফিফার সাথে যুক্ত হয়ে ১৯৫৮ সাল পর্যন্ত অংশ নেয়, কিন্তু তারা ১৯৭৯ সালে সংগঠন এ পুনরায় যোগ দেয়।
২০০৫ এবং ২০১০ সালে চীন দুইবার ইএএফএফ পূর্ব এশিয়ান কাপ জয়লাভ করেছে ও ১৯৮৪ এবং ২০০৪ সালে দুবার দুইবার ইএএফএফ পূর্ব এশিয়ান কাপ এ রানার্স-আপ হয়েছে। যদিও ২০০২ ফিফা বিশ্বকাপ এর সময় ফিফা বিশ্বকাপের প্রথম খেলায় গোল করতে ব্যর্থ হয়েছে চীন। অতঃপর তাদের সব ম্যাচ তারা হেরে যায়। টুর্নামেন্টের জন্য যোগ্যতাটি দেশের ফুটবল ইতিহাসে সর্বাধিক সিদ্ধি হিসাবে বিবেচিত হয়েছে।
যদিও আধুনিক ফুটবল এ চীনের একটি বিশিষ্ট ইতিহাসের অভাব রয়েছে, তবে ২০০৪ এএফসি এশিয়ান কাপ ফাইনালের জন্য আনুমানিক ২৫০ মিলিয়ান দর্শক ছিল, যা চীনের প্রতিদ্বন্দ্বী জাপান এর কাছে ৩–১ গোলে হেরেছিল, যা উক্ত সময়ে দেশের ইতিহাসে বৃহত্তম একক ইভেন্ট ছিল।
ঐতিহ্যগতভাবে, চীনের সর্ববৃহৎ প্রতিদ্বন্দ্বী হচ্ছে জাপান জাতীয় ফুটবল দল। ২০০৪ সালের এএফসি এশিয়ান কাপ এর ফাইনালে জাপানকে ৩–১ গোলে পরাজিত হওয়ার পর এটি চীনের ভক্তদের ওয়ার্কার স্টেডিয়াম এর উত্তর গেটের কাছে দাঙ্গা শুরু হওয়ার পর এই উদাহরণটি তুলে ধরা হয়। এ সময় টুর্নামেন্টের বিতর্কিত ওষুধ ও দুর্যোগপূর্ণ জাপানী মনোভাবের কারণে দাঙ্গা ছড়ানোর কথা বলা হয়। জাপানের সঙ্গে চীনের সর্বশেষ সাম্প্রতিক টুর্নামেন্টের উপস্থিতিতে ২০১৫ সালের পূর্ব এশীয় কাপ অনুষ্ঠিত হয় যেখানে দুই পক্ষ ১–১ গোলে ড্র করে। টুর্নামেন্টে চূড়ান্তভাবে চূড়ান্ত পর্বের চ্যাম্পিয়ন হয় চীন, যেখানে জাপান চতুর্থ স্থানে শেষ করে।
আরেকটি সুপরিচিত প্রতিদ্বন্দ্বিতা সহযোদ্ধা দক্ষিণ কোরিয়ার সঙ্গেও রয়েছে। ১৯৭৮ এবং ২০১০ সালে ৩২ বছরের মধ্যে দক্ষিণ কোরিয়ার বিরুদ্ধে তারা ২৭ টি ম্যাচ খেলেছে, যেখানে চীন একটি ম্যাচও (১১ ড্র এবং ১৬ হার) জয়লাভ করতে পারেনি। এই ঘটনাটি বর্ণনা করার জন্য মিডিয়াটি "কোরেফোবিয়া" শব্দটি সংকলন করেছে, কিন্তু ১০ ই ফেব্রুয়ারি ২০১০ তারিখে দক্ষিণ কোরিয়ার বিপক্ষে চীন চূড়ান্তভাবে জয়ী হয়। ২০১০ সালের এশিয়ান ফুটবল চ্যাম্পিয়নশিপে ৩–০ ব্যবধানে জয়ী হয় এবং শেষ পর্যন্ত টুর্নামেন্টটি জিতে নেয়।
রাজনৈতিক চাপের কারণে হংকংয়ের সাথে চীনের প্রতিদ্বন্দ্বিতা তৈরি হয়েছে। হংকং ভক্তরা চীনের জাতীয় সংগীত এর সময় নিন্দা প্রকাশ করে। ২০১৮ ফিফা বিশ্বকাপ বাছাইপর্ব এর এক ম্যাচে চীন এবং হংকংয়ের মধ্যকার হেলা অনুষ্ঠিত হয়। যেখানে তারা গোল শূন্য ড্র করে।
প্রাচীন জ্ঞান, আধুনিক বিশ্ব
প্রাচীন জ্ঞান, আধুনিক বিশ্ব:নতুন সহস্রাব্দের জন্য নৈতিকতা () হচ্ছে দলাই লামা তেনজ়িন গিয়াৎসোর রচিত দার্শনিক চিন্তাধারার একটি বই এবং ১৯৯৯ সালে লিটল, ব্রাউন/এবাকাস প্রেস কর্তৃক প্রকাশিত একটি বই। ()
ফারমান সালমানভ
ফারমান গুরবান অগলু সালমানভ (; ; জুলাই ২৮,১৯৩১, মরুল- মার্চ ৩১, ২০০৭, মস্কো) ছিলেন একজন আজারবাইজানি ভূবিজ্ঞানী। ১৯৬১ সালে তিনি পশ্চিম সাইবেরিয়ার তিউমেন অলব্লাস্টে তেল ক্ষেত্র আবিষ্কার করার জন্য বিখ্যাত।
মারমান সালমানভ আজারবাইজান এসএসআর এর শামখর জেলায় এক কৃষক পরিবারে জন্মগ্রহণ করেন। তিনি সম্মানের সাথে স্নাতক শেষ করার পর আজারবাইজান ইন্ডাস্ট্রিয়াল ইন্সটিটিউট এ যোগদান করেন এবং স্নাতকের জন্য তাঁকে কুযবাসে তেল ক্ষেত্র অন্বেষণ করার জন্য পাঠানো হয়। কিন্তু শিঘ্রই বুঝতে পারলেন যে কুযবাস এ কোনো তেল ক্ষেত্র নেই। তাই তিনি তাঁর অন্বেষী দলের স্বেচ্ছাসেবী কর্মীদের নিয়ে সাইবেরিয়ার সুরগুটে যান, সোভিয়েত প্রশাসনের অনুমতি ছাড়াই তিনি সেখানে যান। কর্তৃপক্ষের মত অনুসারে সে সময় সোবিয়েত ভূবিজ্ঞান সাইবেরিয়াকে তেল বহনকারী অঞ্চল হিসেবে বিবেচনা করেনি। প্রশাসন চেষ্টা করেছিল সালমানভের অপরাধমূলক কাজের জন্য তাকে বিচারের আওতায় আনতে। কিন্তু এর বিপরীতে প্রশাসন তাদেরকে পোস্ট ফ্যাক্টাম অনুমতি দেয় কারণ সালমানভের দল ঘোষণা করেছিল যে তাদেরকে মিশনে যেতে বাঁধা দিলে তারা ধর্মঘট পালন করবে।
১৯৬১ সালের ২১ মার্চ সালমানভ মেজিওন ক্ষেত্রে তেলের সন্ধান পান। তিনি তাঁর সকল বিরোধীকে একই টেলিগ্রাম পাঠানঃ "প্রিয় সহচর, মেজিওন এর মাটির ২,১৮০ মিটার গভীর দিয়ে একটি তেলের ফোয়ারা নির্গমিত হচ্ছে। বুঝতে পেরেছেন?" সোভিয়েত ভূতত্ত্ব মন্ত্রণালয় একে প্রাকৃতিক অনিয়ম হিসেবে ঘোষণা করেছিল এবং বলেছিল এটি খুব শিঘ্রই নিঃশেষ হয়ে যাবে। যখন সালমানভ উস্ত-বালিক এ দ্বিতীয় তেল ক্ষেত্র পান তখন তিনি সোভিয়েত ইউনিয়নের ২২ তম কমিউনিস্ট পার্টির সম্মিলনে সোভিয়েত নেতা নিকিতা খ্রুশছেভ কে টেলিগ্রাম এর মাধ্যমে জানানঃ "আমি তেল ক্ষেত্র পেয়েছি।" সোভিয়েত নেতারা সালমানভের আবিষ্কারের গুরুত্ব বুঝতে পারেন এবং শিঘ্রই সাইবেরিয়ান তেল সোভিয়েত ইউনিয়নের অর্থনীতির প্রধান চালিকা শক্তিতে পরিণত হয়। এই তেল সোভিয়েতের বড় বাজেটের প্রাথমিক উৎস।
ফারমান সালমানভ তাঁর জীবনের ৫০ বছর সময় রাশিয়া এবং সোভিয়েত ইউনিয়নের তেল এবং গ্যাস শিল্পের কাজে ব্যয় করেন। এবং ৫০ এরও বেশি তেল ক্ষেত্র আবিষ্কার করেন এবং ১০০ এরও বেশি তেল ক্ষেত্র আবিষ্কারের সময় অংশগ্রহণ করেন। এর মধ্যে অন্যতম প্রচুর তেল বহনকারী ক্ষেত্র গুলো হলোঃ  মামোন্তভদস্কোয়ি, মেজিওন্সকোয়ি, প্রাভদিন্সকোয়ি, উস্ত-বালিস্কোয়ি, সুরগুতস্কোয়ি, ইউরেনগোয়স্কীয়ি, ইয়ামবার্গস্কোয়ি প্রভৃতি। তিনি ১৯৬৬ সালে সমাজতান্ত্রিক শ্রম নায়ক পুরস্কার লাভ করেন এবং ১৯৭০ সালে লেনিন পুরস্কার লাভ করেন। ১৯৭৮ থেকে ১৯৮৭ সাল পর্যন্ত সালমানভ "গ্লাভটাইয়ামজিওলোজি" ( তিউমেন অব্লাস্ট এর তেল ও গ্যাস অন্বেষণের জন্য একটি সংস্থা) ওয়াই.জি.এর্মভিয়ার এর পর মনোনিবেশ করেন। ১৯৮৭-১৯৯১ পর্যন্ত তিনি ইউএসএসআর এর ভূতত্ত্বীয় মন্ত্রীর প্রথম সহকারী হিসেবে নিযুক্ত হন। তাঁর মৃত্যুর পূর্ব পর্যন্ত, সালমানভ রাশিয়ান ইতেরা গ্যাস কোম্পানির সভাপতির উপদেষ্টা হিসেবে দায়িত্ব পালন করেন। ফারমান সালমানভ ছিলেন ভূ-খনিজবিজ্ঞান এর একজন ডক্টর, রাশিয়ান একাডেমি অব সায়েন্স এর একজন সদস্য, ১৬০ টিরও বেশি মনোগ্রাফের এবং বৈজ্ঞানিক বই এবং নিবন্ধন এর লেখক। তিনি খান্তি মানসি এবং ইয়ামালো নেনেতস অটোনমাস অক্রুজ্‌স এর এক নাগরিক ও সুরগুত শহর এবং টেক্সাসের নাগরিক। কিছু প্রামাণ্যচিত্র সালমানভের জীবনের গল্পকে  উত্স‌র্গ করা হয়।
জোয় ইয়ুং
জোয় ইয়ুং (; জন্ম: ১৬ জুন ১৯৮০) হচ্ছেন হংকংয়ের একজন গায়িকা এবং অভিনেত্রী, যিনি এম্পেরর এন্টারটেইনমেন্ট গ্রুপের সাথে স্বাক্ষরিত হয়ে আছেন। ১৯৯৯ সালে তাঁর বাদ্যযন্ত্র শিল্পে অভিষেক হওয়ার পর থেকেই জোয় ইয়ুং "সর্বাধিক জনপ্রিয় মহিলা গায়ক" এবং "আলটিমেট শ্রেষ্ঠ মহিলা গায়ক - গোল্ড" পুরষ্কারের রেকর্ড ভাঙা নয়টি বার্ষিক পুরস্কারসহ বেশ কয়েকটি পুরস্কার জিতেছেন, এইভাবে তিনি শীর্ষস্থানীয় ক্যান্টোনিজ গায়িকাদের একজন হিসেবে আবির্ভূত হন। তিনি ২০১৪ সালে ফোর্বস চায়না সেলিব্রেটি ১০০-এর তালিকায় ৬৩তম স্থান অর্জন করতে পেরেছিলেন, এছাড়াও তিনি সে বছর হংকংয়ের সবচেয়ে প্রভাবশালী মহিলা গায়িকাও নির্বাচিত হন। ২০১৪ সালে তিনি হংকংয়ের সেলিব্রিটিদের মধ্যে প্রায় ৮০ মিলিয়ন (১০.৩ মিলিয়ন মার্কিন ডলার) আয় করেছেন।
জোয় ইয়ুং ১৬ জুন ১৯৮০ সালে হংকংয়ে জন্মগ্রহণ করেন। তিনি মা অন শান লুথেরান প্রাইমারি স্কুলে অংশগ্রহণ করেন, যেখানে তিনি ওয়াং পো-লাম তার ষষ্ঠ শ্রেণীর সহপাঠী ছিলেন। তিনি এবং হংকং অভিনেত্রী প্রিসিলা ওং একই স্কুলে পড়াশুনা করতেন।
পনের বছর বয়সে, জোয় ইয়ুং "ইকো করুচ গায়ক প্রতিযোগিতা"-এ অংশগ্রহণ করেন এবং পরবর্তীতে "গো ইস্ট এন্টারটেইনমেন্ট কোম্পানী লিমিটেড"-এর সাথে স্বাক্ষরিত হন। গো ইস্টের পূর্বের একজন শিল্পী হিসেবে তিনি "দ্য ফার্স্ট টাইম আই ওয়ান্ট টু বি ড্রাঙ্ক" নামক একটি চলচ্চিত্রের জন্য একটি থিম গান গেয়েছিলেন, কিন্তু কোন স্বীকৃতি লাভ করেনি এবং লেবেল দ্বারা তা বাদ দেওয়া হয়েছিল।
তিনি একটি ক্লার্ক হিসাবে কাজ করার সময় স্কুলে যাওয়া অব্যাহত রাখেন এবং তার মাকে একটি ফ্যাশন বুটিক পরিচালনা করতে সাহায্য করেন। পরে, গো ইস্ট থেকে প্রাক্তন সহকর্মী পনি ক্যানিয়নকে তার সাথে পরিচয় করিয়ে দেওয়া হয়েছিল। যাইহোক, তিনি কোম্পানির সাথে যোগদানের কাছাকাছি সময়, পনি ক্যানিয়ন তার হংকং শাখা বন্ধ করেন এবং যার ফলে তার বাদ্যযন্ত্র কর্মজীবন আবার বিরতির দেখা পায়।
১৯৯৮ সালে, জোয় ইয়ুং হংকং রেকর্ড লেবেল ফিটো এন্টারটেইনমেন্টের সাথে স্বাক্ষরিত হয় (যা ১৯৯৯ সালে এম্পেরর এন্টারটেইনমেন্ট গ্রুপ (ইইজে) দ্বারা পরিচালিত হয়েছিল)। ১৯৯৯ সালে তাকে বিদেশে প্রশিক্ষণের জন্য পাঠানো হয়েছিল এবং তেরেসা কার্পিও এবং দেরী রোমান তামার কাছ থেকে গানের শিক্ষা লাভ করেন। তিনি একজন শিল্পী হিসাবে অভিজ্ঞতা অর্জনের জন্য তাদের সাথে বিভিন্ন কনসার্টের ট্যুরে গিয়েছিলেন। সেই সময় তিনি হংকং ইনস্টিটিউট অফ টেকনোলজিতে ডিপ্লোমাসহ বৃত্তিমূলক শিক্ষার স্নাতক ডিগ্রি অর্জন করেন।
সেপ্টেম্বর ৩০, ১৯৯৯ সালে, তিনি তার আত্মপ্রকাশ ইপি, ইপি ১ জোয় প্রকাশ করেন। এটি হংকংয়ে ১৩০,০০০ কপি বিক্রি হয় এবং ২.৩ সপ্তাহ ধরে ইন্টারন্যাশনাল ফেডারেশন অফ দ্য ফোনোগ্রাফিক ইন্ডাস্ট্রি অ্যালবাম চার্টগুলোর শীর্ষে অবস্থান করে।
ফেব্রুয়ারী ২০০০ সালে, হ্যাপি ভ্যালিতে অবস্থিত জোয় ইয়ুংয়ের অ্যাপার্টমেন্ট আগুন লেগে যায়, যার ফলে তার বেশ গুরুত্বপূর্ণ তৈজসপত্র ধ্বংস হয়ে যায়। সেই বছর, তিনি উইনার টেকস অলের মাধ্যমে প্রথমবারের মতো চলচ্চিত্রে উপস্থিত হন, এবং তার প্রথম টেলিভিশন নাটকটি দ্য গ্রিন হোপেওউপস্থিত হন। অতঃপর তিনি তার দ্বিতীয় ইপি, ইপি ২ ক্যান্ট অ্যাফোর্ড টু মিস, এবং তার প্রথম স্টুডিও অ্যালবাম, হু উইল লাভ মি প্রকাশ করেন। একই সময়ে, তিনি ফোর সিস, আন্তর্জাতিক রেড ক্রস এবং রেড ক্রিসেন্ট আন্দোলন এবং নেটভাইগেটরসহ বিভিন্ন ব্র্যান্ডের প্রচারণা চালিয়েছিলেন এবং হংকং কোলিওজিয়ামে তার "জোয় ইয়ুং'স সি ইউ এভরিওয়্যার লাইভ কনসার্ট" নামক একটি অনুষ্ঠানের আয়োজন করেছিলেন।
দোহা আন্তর্জাতিক বিমানবন্দর
দোহা আন্তর্জাতিক বিমানবন্দর () হচ্ছে কাতারের দোহায় অবস্থিত একটি আন্তর্জাতিক বিমানবন্দর। ২০১৪ সালের ২৭ মে তারিখে হামাদ আন্তর্জাতিক বিমানবন্দর উদ্বোধন করার আগ পর্যন্ত এটি ছিল কাতারের বাণিজ্যিক আন্তর্জাতিক বিমানবন্দর। যদিও সকল নির্ধারিত বাণিজ্যিক বিমান চলাচল স্থগিত করা হয়, বিমানবন্দর ওয়েবসাইট এবং বিদ্যমান রানওয়ে এখনও কাতার এমিরী এয়ার ফোর্স, রিজোন জেট এবং গল্‌ফ হেলিকপ্টার ব্যবহার করা হয়।
বিমানবন্দরটি অতিরিক্ত ব্যবহারের ফলে বিভিন্নভাবে সমস্যার সম্মুখিন হয়েছে যার ফলে বন্দরটিকে প্রসারিত করা হয়েছে। নতুন বিমানবন্দর খোলার আগে প্রতিবছর ১২ মিলিয়ন যাত্রী এখানে জমায়িত হয়। এটি ছিল অন্যতম দীর্ঘ একটি বেসামরিক বিমানবন্দর যার আয়তন । এটি কাতার বিমানবন্দরের মূল ভিত্তি ছিল। অতীতে বিমানবন্দরটি বেশিরভাগক্ষেত্রে কাতার হলিডে মেকার্স কর্তৃক ব্যবহৃত হয় এবং তেল ও গ্যাস ক্ষেত্রের জন্য বিদেশী শ্রমিকরা আগমন করে থাকে। ২০১০ সালে এটি বিশ্বের ২৭তম ব্যস্ততম মালবাহী বিমানবন্দর ছিল। কন্ট্রোল টাওয়ার এবং সহায়ক ভবন ক্রিটিস ডব্লিউ ফারেন্রেস, এফএআইএ, ফেটার্রেস আর্কিটেক্টের রিবা স্থপতিগণ কর্তৃক নকশা করা হয়।
২০১৪ সালের ২৭ মে তারিখে এই বিমানবন্দরটি সমস্ত নির্ধারিত বাণিজ্যিক বিমান চলাচল নতুন হামাদ আন্তর্জাতিক বিমানবন্দরে স্থানান্তরিত করা হয়। নতুন বিমানবন্দরটি পূর্বে অবস্থিত। এটি জমি জুড়ে অবস্থান করছে এবং উদ্বোধনী দিন থেকে শুরু করে প্রতি বছর ২৯ মিলিয়ন যাত্রী পরিচালনা করতে সক্ষম। পুরনো বিমানবন্দরটি ধ্বংস করা হবে এবং আল শাহান সিটি নামে নতুন একটি শহুরে প্রকল্প হিসেবে পুনঃনির্ধারণ করা হয়।
এটা ছিল দোহার প্রধান বিমানবন্দর এবং কাতার বিমানবন্দর কর্তৃক পরিচালিত সবচেয়ে সুলভমূল্যে ভ্রমনের জন্য অন্যতম একটি বিমান। এছাড়াও বিমানবন্দরটি অন্যান্য বিমানের ব্যবহারউপযোগী। প্রতিবছর বিমানবন্দরটি যাত্রীদের ক্রমবর্ধমান বৃদ্ধির জন্য যথাযথভাবে সেবা প্রদানের স্বার্থে এই টার্নিনালকে বেশ কয়েকবার সম্প্রসারিত করা হয়। টার্মিনালটি ৪৪টি স্যাটেলাইট প্রবেশপথ এর সাথে বসার স্থান এবং একটি বৃহৎ শুল্কমুক্ত এলাকা রয়েছে।
২০১৪ সালের ২৭ মে তারিখে বিমানবন্দরটি বাণিজ্যিক যাত্রার জন্য বন্ধ হয়ে যায় যেখানে সকল বিমানবন্দর উত্তরাধিকারীকে স্থানান্তরিত করে দেয়। ২৮ মে তারিখে দুপুর ১২:৩০ মিনিটের সময় দোহা আন্তর্জাতিক বিমানবন্দর থেকে সর্বশেষ ফ্লাইটটি লুথানেসা থেকে ফ্রাঙ্কফুর্ট যাত্রা করেছিল।
১৯৯৮ সাল থেকে যাত্রীদের সংখ্যা এবং মোট পণ্যসম্ভার লোড উল্লেখযোগ্যভাবে বৃদ্ধি পায় যা নিম্নে উল্লেখ করা হলো: